
**R E P U B L I K A H R V A T S K A**

**ŠIBENSKO-KNINSKA ŽUPANIJA**

**OPĆINA BISKUPIJA**



**PRIJEDLOG**

# 

# PLAN

# UPRAVLJANJA IMOVINOM

# U VLASNIŠTVU OPĆINE BISKUPIJA

# ZA 2018. GODINU

Biskupija, listopad 2018.

***SADRŽAJ***

[1. UVOD 4](#_Toc481143209)

[2. GODIŠNJI PLAN UPRAVLJANJA TRGOVAČKIM DRUŠTVOM](#_Toc481143210) [U VLASNIŠTVU OPĆINE BISKUPIJA 7](#_Toc481143211)

[2.1. Trgovačko društvo u vlasništvu Općine Biskupija 7](#_Toc481143212)

[2.2. Registar imenovanih članova - Skupština i Upravni odbor 7](#_Toc481143213)

[2.3. Operativne mjere upravljanja trgovačkim društvom u vlasništvu Općine Biskupija 8](#_Toc481143214)

[2.4. Mjere unapređenja upravljanja u trgovačkom društvu u vlasništvu](#_Toc481143215) [Općine Biskupija 9](#_Toc481143216)

[2.5. Provedbene mjere tijekom 2018. godine vezane za smjernice određene Strategijom, a koje se odnose na trgovačko društvo u vlasništvu Općine Biskupija 9](#_Toc481143217)

[2.6. Pregled poslovanja trgovačkog društva u vlasništvu Općine Biskupija 11](#_Toc481143218)

[3. GODIŠNJI PLAN UPRAVLJANJA I RASPOLAGANJA POSLOVNIM PROSTORIMA U VLASNIŠTVU OPĆINE BISKUPIJA 14](#_Toc481143219)

[4. GODIŠNJI PLAN UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE BISKUPIJA 18](#_Toc481143220)

[4.1. Nerazvrstane ceste 20](#_Toc481143221)

[5. PLAN PRODAJE NEKRETNINA U VLASNIŠTVU OPĆINE BISKUPIJA 21](#_Toc481143222)

[6. GODIŠNJI PLAN RJEŠAVANJA IMOVINSKO - PRAVNIH I DRUGIH ODNOSA VEZANIH UZ PROJEKTE OBNOVLJIVIH IZVORA ENERGIJE TE OSTALIH INFRASTRUKTURNIH PROJEKATA, KAO I EKSPLOATACIJU MINERALNIH SIROVINA SUKLADNO PROPISIMA KOJI UREĐUJU TA PODRUČJA 23](#_Toc481143223)

[7. GODIŠNJI PLAN PROVOĐENJA POSTUPAKA PROCJENE IMOVINE](#_Toc481143224) [U VLASNIŠTVU OPĆINE BISKUPIJA 27](#_Toc481143225)

[8. PROVEDBE PROJEKATA JAVNO-PRIVATNOG PARTNERSTVA 29](#_Toc481143226)

[9. GODIŠNJI PLAN VOĐENJA REGISTRA IMOVINE 31](#_Toc481143227)

[10. GODIŠNJI PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE BISKUPIJA 33](#_Toc481143228)

[11. GODIŠNJI PLAN ZAHTJEVA ZA DAROVANJE NEKRETNINA UPUĆEN DUUDI-U 37](#_Toc481143229)

***POPIS TABLICA***

[Tablica 1. Planirani prihodi upravljanja imovinom u proračunu Općine Biskupija 6](#_Toc499643691)

[Tablica 2. Podaci o poslovanju KOMUNALNO DRUŠTVO BISKUPIJA d.o.o. 7](#_Toc499643692)

[Tablica 3. Registar imenovanih članova Skupštine i Uprave trgovačkog društva 7](#_Toc499643693)

[Tablica 4. Obvezni sadržaj svih izvješća koje trgovačko društvo 8](#_Toc499643694)

[Tablica 5. Sažeti prikaz ciljeva i izvedbenih mjera upravljanja trgovačkim društvom 10](#_Toc499643695)

[Tablica 6. Podaci o poslovnim prostorima u zakupu u vlasništvu Općine Biskupija 15](#_Toc499643696)

[Tablica 7. Razvojni projekti Općine Biskupija planirani do kraja 2020. godine 24](#_Toc499643697)

[Tablica 8. Popis nekretnina za koje Općina Biskupija planira rješavati 26](#_Toc499643698)

[Tablica 9. Sažeti prikaz ciljeva i izvedbenih mjera za godišnji plan vođenja 32](#_Toc499643699)

[Tablica 10. Sažeti prikaz ciljeva i izvedbenih mjera za godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Biskupija 36](#_Toc499643700)

[Tablica 11. Zatražena darovanja od DUUDI-a 37](#_Toc499643701)

***POPIS SLIKA***

[**Slika 1.** Registar nerazvrstanih cesta općine Biskupija 21](#_Toc481143594)

# UVOD

Općina Biskupija po drugi put izrađuje Plan upravljanja imovinom u vlasništvu Općine Biskupija (dalje u tekstu i kao Plan upravljanja za 2018. godinu) za razdoblje od godinu dana. [Plan upravljanja imovinom u vlasništvu Općine Biskupija za 2017](http://www.imovina.hr/Home/GetPdf?fileName=https://mobes.blob.core.windows.net/mobesproracuni/Op%C4%87ina%20Biskupija/Imovina/7626f5f9-d8f3-4053-ab3f-d37507e1583c_PLAN%20UPRAVLJANJA%20IMOVINOM%202017.pdf). godinu donesen je 04. srpnja 2017. godine. Donošenje Plana upravljanja utvrđeno je člancima 10. i 12. [Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17)](http://www.zakon.hr/z/655/Zakon-o-upravljanju-i-raspolaganju-imovinom-u-vlasni%C5%A1tvu-Republike-Hrvatske). Plan upravljanja za 2018. godinu određuje kratkoročne ciljeve i smjernice upravljanja imovinom Općine Biskupija, te provedbene mjere u svrhu provođenja Strategije, te mora sadržavati detaljnu analizu stanja upravljanja pojedinim oblicima imovine u vlasništvu Općine Biskupija i godišnje planove upravljanja pojedinim oblicima imovine u vlasništvu Općine Biskupija:

* godišnji plan upravljanja trgovačkim društvima u vlasništvu Općine Biskupija,
* godišnji plan upravljanja i raspolaganja stanovima i poslovnim prostorima

u vlasništvu Općine Biskupija,

* godišnji plan upravljanja i raspolaganja građevinskim zemljištem u vlasništvu Općine Biskupija,
* godišnji plan rješavanja imovinsko - pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja,
* godišnji plan provođenja postupaka procjene imovine u vlasništvu Općine Biskupija,
* provedbe projekata javno - privatnog partnerstva,
* godišnji plan vođenja registra imovine,
* godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Biskupija,
* godišnji plan zahtjeva za darovanje nekretnina upućen Ministarstvu državne imovine.

Navedenim godišnjim planovima obuhvatit će se i ciljevi, smjernice i provedbene mjere upravljanja pojedinim oblikom imovine u vlasništvu Općine Biskupija u svrhu provođenja Strategije.

Plan upravljanja Općinsko vijeće Općine Biskupija donosi za razdoblje od godinu dana. Pobliži obvezni sadržaj Plana upravljanja, podatke koje mora sadržavati i druga pitanja s tim u vezi, propisano je [Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 24/14)](http://narodne-novine.nn.hr/clanci/sluzbeni/2014_02_24_440.html).

Prema čl. 10. [Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17),](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%C5%A1tvu-Republike-Hrvatske) Strategija upravljanja i raspolaganja imovinom, Plan upravljanja imovinom i Izvješće o provedbi Plana upravljanja tri su ključna i međusobno povezana dokumenta upravljanja i raspolaganja imovinom. [Strategija upravljanja i raspolaganja imovinom u vlasništvu Općine Biskupija za razdoblje od 2017. do 2021. godine](http://www.imovina.hr/Home/GetPdf?fileName=https://mobes.blob.core.windows.net/mobesproracuni/Op%C4%87ina%20Biskupija/Imovina/441c396b-98e4-4306-bc2a-6f6dc742707f_STRATEGIJA%20UPRAVLJANJA%20I%20RASPOLAGANJA%20IMOVINOM%202017-2021.pdf) (dalje u tekstu Strategija) donesena je 04. srpnja 2017. godine. Strategijom su određeni srednjoročni ciljevi i smjernice upravljanja imovinom uvažavajući pri tome gospodarske i razvojne interese Općine Biskupija. Planovi upravljanja imovinom u vlasništvu Općine Biskupija usklađeni su sa Strategijom upravljanja, sadrže detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Općine Biskupija. Izvješće o provedbi Plana, kao treći ključni dokument upravljanja imovinom, dostavlja se do 31. ožujka tekuće godine za prethodnu godinu Općinskom vijeću Općine Biskupija na usvajanje.

Plan upravljanja imovinom je jedinstveni dokument sveobuhvatnog prikaza transparentnog upravljanja imovinom u vlasništvu Općine Biskupija. Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Općine Biskupija i generirati gospodarski rast kako bi se osigurala kontrola, javni interes i pravično raspolaganje imovinom u vlasništvu Općine Biskupija.

Temeljni cilj Strategije jest učinkovito upravljati svim oblicima imovine u vlasništvu Općine Biskupija prema načelu učinkovitosti dobroga gospodara. U tu svrhu potrebno je aktivirati nekretnine u vlasništvu Općine Biskupija i staviti ih u funkciju gospodarskoga razvoja.

Plan upravljanja imovinom za 2018. godinu sastoji se od jedanaest poglavlja prateći u tome strukturuupravljanja imovinom u vlasništvu Općine Biskupija proteklih godina, odnosno strukturu utvrđenu [Uredbom o propisanom sadržaju Plana upravljanja imovinom u vlasništvu Republike Hrvatske (»Narodne novine«, broj 24/14](https://narodne-novine.nn.hr/clanci/sluzbeni/2014_02_24_440.html)). Poglavljima godišnjih planova definiraju se kratkoročni ciljevi, pružaju izvedbene mjere, odnosno specificiraju se aktivnosti za ostvarenje ciljeva, te određuju smjernice upravljanja, a sve u svrhu učinkovitog upravljanja i raspolaganja imovinom Općine Biskupija.

Važna smjernica Strategije je da svi podaci u registru imovine moraju bitikonkretni, točni i redovito ažurirani, a kako bi predstavljali vjerodostojan uvid u opseg i strukturu imovine u vlasništvu Općine Biskupija. Na Internet stranici Općine Biskupija postavljen je widget *Imovina* u kojem se nalazi Registar imovine te drugi dokumenti neophodni za upravljanje i raspolaganje imovinom. Kada se za to ispune uvjeti bit će postavljani i pozivi i natječaji za prodaju ili zakup imovine u vlasništvu Općine Biskupija.

Imovina Općine Biskupija u službi gospodarskog rasta ima pokretačku snagu razvoja jedinica lokalne i područne (regionalne) samouprave, dajući priliku inovatorima, poduzetnicima, investitorima i udrugama, nadahnjujući ljude s vizijama i idejama.

Tablica 1. Planirani prihodi upravljanja imovinom u proračunu Općine Biskupija

|  |  |  |  |
| --- | --- | --- | --- |
| **Planirani prihodi od imovine** | | | |
| **Opis** | **Proračun 2017.** | **Projekcija 2018.** | **Projekcija 2019.** |
| **Prihodi od prodaje nefinancijske imovine** | **50.000,00** | **50.000,00** | **50.000,00** |
| Prihodi od prodaje neproizvedene dugotrajne imovine | 0,00 | 0,00 | 0,00 |
| Prihodi od prodaje proizvedene dugotrajne imovine | 50.000,00 | 50.000,00 | 50.000,00 |
| **Prihodi od imovine** | **620.000,00** | **626.200,00** | **638.724,00** |
| **Ukupno** | **670.000,00** | **676.200,00** | **688.724,00** |

# GODIŠNJI PLAN UPRAVLJANJA TRGOVAČKIM DRUŠTVOM

# U VLASNIŠTVU OPĆINE BISKUPIJA

Općina Biskupija ima 100% udio vlasništva u poduzeću KOMUNALNO DRUŠTVO BISKUPIJA d.o.o., Biskupija.

## Trgovačko društvo u vlasništvu Općine Biskupija

**KOMUNALNO DRUŠTVO BISKUPIJA d.o.o. Biskupija**

Osnovna djelatnost Društva je skupljanje neopasnog otpada; opskrba vodom, uklanjanje otpadnih voda, gospodarenje otpadom te djelatnosti sanacije okoliša; skupljanje i odvoz drugog smeća. Udio vlasništva Općine Biskupija u trgovačkom društvuKOMUNALNO DRUŠTVO BISKUPIJA d.o.o. iznosi 100%.

Tablica 2. Podaci o poslovanju KOMUNALNO DRUŠTVO BISKUPIJA d.o.o.

**za razdoblje od 2013.do 2016. godine**

|  |  |  |  |  |
| --- | --- | --- | --- | --- |
|  | **2013.** | **2014.** | **2015.** | **2016.** |
| Prihodi | 913.449,00 | 827.251,00 | 875.188,00 | 794.419,00 |
| Dobit/gubitak | -33.600,00 | 16.051,00 | 57.400,00 | -122.300,00 |
| Broj zaposlenih | 6 | 6 | 6 | 6 |

## Registar imenovanih članova - Skupštine i Uprave trgovačkog društva

Općina Biskupija će na svojoj Internet stranici objaviti Registar imenovanih članova Skupštine i Uprave trgovačkog društava te pravnih osoba u svom vlasništvu.

Tablica 3. Registar imenovanih članova Skupštine i Uprave trgovačkog društva

|  |  |  |  |  |
| --- | --- | --- | --- | --- |
| **Trgovačko društvo** | **Skupština** | **Spol** | **Uprava/**  **Osoba za zastupanje** | **Spol** |
| **[KOMUNALNO DRUŠTVO BISKUPIJA](http://www.komunalno-drustvo-biskupija.hr/)**  **[d.o.o.](http://www.komunalno-drustvo-biskupija.hr/)**  **Biskupija** | Ognjen Vukmirović - predsjednik | m | Jovanka Ilić, dipl.ing.stroj., direktor | ž |
| Nikola Popratnjak - član | m |
| Petar Petrović - član | m |

Općina Biskupija u 2018. godini planira nastaviti ažurirati objavljene podatke u Registru imenovanih članova Skupštine i Uprave trgovačkog društva, te će u suradnji s trgovačkim društvom nastojati da se pravovremeno podnose prijedlozi za upis promjena u Sudski registar, budući da upis promjene podataka u javnom sudskom registru nadležnog trgovačkog suda može zatražiti jedino trgovačko društvo, te je tek nakon takva upisa podatak službeno verificiran i valjan za javnu upotrebu i objavu.

## Operativne mjere upravljanja trgovačkim društvom u vlasništvu Općine Biskupija

Tijekom 2018. godine Općina Biskupija će u okviru upravljanja vlasničkim udjelom trgovačkog društva obavljati sljedeće poslove:

1. Kontinuirano prikupljati i analizirati izvješća o poslovanju dostavljena od trgovačkog društva.

Tablica 4. Obvezni sadržaj svih izvješća koje trgovačko društvo

treba dostaviti Općini Biskupija

|  |  |
| --- | --- |
| **Redni broj** | **Naziv dokumenta** |
| 1. | Bilanca |
| 2. | Račun dobiti i gubitka |
| 3. | Ostvareni financijski rezultati u zadanom razdoblju u odnosu na isto razdoblje prethodne godine i u odnosu na plan |
| 4. | Ostvareni financijski rezultati po djelatnostima/sektorima |
| 5. | Ostvareni troškovi rada za razdoblje |
| 6. | Ostvarenje proizvodnje - naturalni pokazatelji |
| 7. | Obujam i struktura zaliha (ukoliko je primjenjivo i od većeg utjecaja na poslovanje) |
| 8. | Investicije za tekuće razdoblje (ostvareno i planirano) |
| 9. | Plan restrukturiranja (plan i ostvarenje) |
| 10. | Planirani projekti za poslovnu godinu i ostvarenje |
| 11. | Ostvareni rezultati poslovanja za trogodišnje razdoblje, usporedba sa planom ostvarenja (Napomena: u godišnjem izvješću) |
| 12. | Struktura vlasništva |
| 13. | Izvješće o poslovanju za razdoblje od I.-VI. mjeseca |

1. Sukladno Uredbi o izmjenama i dopunama uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednik uprave trgovačkog društva u vlasništvu Općine Biskupija do 31. ožujka tekuće godine za prethodnu godinu dostavlja načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana.
2. Popunjavati i ažurirati Registar imenovanih članova Skupštine i Uprave društva i objavljivati podatke na Internet stranici.

## Mjere unapređenja upravljanja u trgovačkom društvu u vlasništvu

## Općine Biskupija

Mjere unapređenja upravljanja u trgovačkom društvu u vlasništvu Općine Biskupija su sljedeće:

* provođenje natječaja za izbor Uprave trgovačkog društva;
* nakon analize stanja i poslovnih rezultata trgovačkog društva i održanih glavnih godišnjih skupština trgovačkog društva, unapređivati način, opseg, analizu i objavljivanje podataka;
* nastavak obavljanja prethodnih radnji, praćenja, objava i sudjelovanja na skupštinama trgovačkog društva uz unapređivanje praćenja provedbi odluka trgovačkog društva;
* unaprijediti interni registar imenovanih članova Skupštine i Uprave, uz poboljšanje ažurnosti. Registar imenovanih članova Skupštine i Uprave, bit će postavljen na Internet stranici Općine Biskupija kako bi bio dostupan javnosti.

## Provedbene mjere tijekom 2018. godine vezane za smjernice određene Strategijom, a koje se odnose na trgovačko društvo u vlasništvu Općine Biskupija

Provedbene mjere tijekom 2018. godine vezane za smjernice određene Strategijom, a koje se odnose na trgovačko društvo u vlasništvu Općine Biskupija su sljedeće:

* prikupljati i objavljivati na Internet stranici izvješća o poslovanju trgovačkog društva;
* vršiti provjere popunjenih i dostavljenih Izjava o fiskalnoj odgovornosti;
* imenovana osoba za nepravilnost u Općini Biskupija dužna je sprječavati rizik nepravilnosti i prijevare te poduzimati radnje protiv njih. Osoba za nepravilnost zaprima obavijesti o nepravilnostima i sumnjama na prijevaru te poduzima potrebne mjere i o tome obavještava Državno odvjetništvo Republike Hrvatske i nadležno tijelo za nepravilnosti i prijevare pri Ministarstvu financija;
* upravljanje trgovačkim društvom u vlasništvu Općine Biskupija obavlja se transparentno i odgovorno, profesionalno i učinkovito u skladu sa Zakonom o trgovačkim društvima, što će se osiguravati kroz rad i izvještavanje predstavnika vlasnika u Skupštini trgovačkog društva te uspostavom unutarnjih revizija i nadzora;
* u smislu jačanja sprečavanja korupcije u trgovačkom društvu u vlasništvu Općine Biskupija povećat će se provjera ovlasti glede provjere sukoba interesa članova Skupštine i Uprave;
* preporučiti trgovačkom društvu javnu objavu bitnih informacija na njihovim Internet stranicama. Bitne informacije koje bi trebale biti objavljenje na njihovim Internet stranicama su: ciljevi društva i informacije o njihovom ispunjavanju, vlasničku i glasačku strukturu trgovačkog društva, svaku financijsku pomoć (garancije, subvencije, preuzete obveze), popis gospodarskih subjekata s kojima su u sukobu interesa u smislu propisa o javnoj nabavi, donesen plan nabave u skladu s propisima o javnoj nabavi, registar ugovora o javnoj nabavi i okvirnih sporazuma koji sadrži podatke u skladu s propisima o javnoj nabavi;
* doneseni akti kojima se reguliraju obveze i odgovornosti trgovačkog društva moraju biti transparentno objavljene općoj javnosti i s tim povezani troškovi morali bi se pokriti na transparentan način.

Tablica 5. Sažeti prikaz ciljeva i izvedbenih mjera upravljanja trgovačkim društvom

**u vlasništvu Općine Biskupija u 2018. godini**

|  |  |  |
| --- | --- | --- |
| **Ciljevi** | **Mjere** | **Kratko pojašnjenje aktivnosti mjera** |
| Implementiranje operativnih mjera upravljanja trgovačkim društvom  u vlasništvu  Općine Biskupija | Provjera i analiza dostavljenih izvješća | Kontinuirano prikupljati i analizirati izvješća o poslovanju dostavljena od trgovačkog društva. Trgovačko društvo u vlasništvu Općine Biskupija dužno je dostaviti financijska izvješća, a obavezni sadržaj svih izvješća je naveden u tablici broj 4. |
| Nadzor fiskalne dokumentacije trgovačkog društva | Sukladno Uredbi o izmjenama i dopunama uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednik Uprave trgovačkog društva u vlasništvu Općine Biskupija do 31. ožujka tekuće godine za prethodnu godinu dostavlja načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine. |
| Ažuriranje Registara imenovanih članova nadzornih odbora i uprava društava | Popunjavati i ažurirati Registar imenovanih članova Skupštine i Uprave društva i objavljivati podatke na Internet stranici. |
| Mjere unapređenja upravljanja trgovačkim društvom  u vlasništvu  Općine Biskupija | Natječaj za izbor Uprave trgovačkog društva | Provođenje natječaja za izbor Uprave trgovačkog društva |
| Poticanje objavljivanja podataka za opću javnost na Internet stranicama trgovačkog društva | Nakon analize stanja i poslovnih rezultata trgovačkog društva i održanih glavnih godišnjih skupština trgovačkog društva, unapređivati način, opseg, analizu i objavljivanje podataka. |
| Objava izvješća poslovanja trgovačkog društva u vlasništvu Općine Biskupija | Na Internet stranici Općine Biskupija bit će postavljena poveznica na trgovačko društvo u svom vlasništvu kako bi bila dostupna Izvješća koje sadržavaju podatke o poslovanju. |
| Povećanje transparentnosti | Javna objava informacija | Jačanje sprečavanja korupcije u trgovačkom društvu u vlasništvu Općine Biskupija vršit će se provjerom sukoba interesa članova Skupštine i Uprave društva, provođenjem savjetovanja s javnošću, javnom objavom informacija, uspostavom revizije te nadzorom imenovane osobe za nepravilnost Općine Biskupija. |
| Provjera Izjave o fiskalnoj odgovornosti |
| Uspostava revizije  i nadzor imenovane  osobe za nepravilnosti |
| Objava izjava  o sukobima interesa članova Skupštine  i Uprave društva |

## Pregled poslovanja trgovačkog društva u vlasništvu Općine Biskupija

Podatke o pregledu poslovanja i projekcije planova trgovačkog društva poslalo je trgovačko društvo u vlasništvu Općine Biskupija.

* + 1. **Pregled poslovanja trgovačkog društva**

**KOMUNALNO DRUŠTVO BISKUPIJA d.o.o.**

**Adresa:** Trg Ivana Meštrovića 1, 22300 Biskupija

**OIB:** 22596900244

**Internet stranica:** http://www.komunalno-drustvo-biskupija.hr/

**Osnovna djelatnost** trgovačkog društva je skupljanje neopasnog otpada; opskrba vodom, uklanjanje otpadnih voda, gospodarenje otpadom te djelatnosti sanacije okoliša; skupljanje i odvoz drugog smeća.

**Ukratko o trgovačkom društvu**

Komunalno društvo Biskupija d.o.o. osnovano je 2001. godine odlukom Općinskog vijeća općine Biskupija. Početak poslovanja Komunalnog društva Biskupija d.o.o. vezan je uz uspostavu sustava za vodoopskrbu stanovništva. Uz pomoć humanitarne udruge ASB izvršena je sanacija cjevovoda za naselja Biskupija, Orlić i Markovac u duljini 8700 m izrađen od PE cijevi Dv=180 mm. Tlačni cjevovod od CS Lopuško Vrelo do vodospreme Biskupija napravljen od Ductil cijevi D=150 mm. Visina dna kote vodospreme Biskupija je 294 m.n.m., volumena 200m3. Naselja Markovac, Riđane, Zvjerinac i Uzdolje su od početka 70-ih godina prošlog stoljeća vezani za vodoopskrbni sustav tvornice gipsa, pa je izvršen popravak lokalne mreže za uspostavu vodoopskrbe i ovih naselja. Vodosprema Kosovčica se nalazi na 337 m.n.m. zapremine 250m3.

Poduzeće se bavi sljedećim djelatnostima:

* vodoopskrba stanovništva pitkom vodom
* održavanje groblja
* održavanje javnih zelenih površina
* uređenje i održavanje nerazvrstanih putova
* djelatnost prijevoza otpada
* djelatnost skupljanja otpada
* djelatnost zbrinjavanja otpada
* gospodarenje otpadom

U sklopu redovne djelatnosti KOMUNALNO DRUŠTVO BISKUPIJA d.o.o. prikuplja miješani komunalni i proizvodni otpad na području općine Biskupija, te biorazgradivi komunalni otpad na području općine Biskupija. Na odlagalištu Mala Promina zbrinjava otpad iz općine Biskupija. KOMUNALNO DRUŠTVO BISKUPIJA d.o.o. vrši uslugu održavanja groblja na grobljima: sv. Ilija, Markovac; sv. Trojica, Biskupija; sv. Marija, Biskupija; sv. Ana, Zvjerinac; sv. Nikola, Vrbnik; Marinčića groblje, Ramljane; groblje Stojkuša, Ramljane; groblje Ravnice, Ramljane; groblje Treskavice, Uzdolje; groblje Mašići, Uzdolje; groblje Šare, Uzdolje (područje općine Biskupija). Djelatnost održavanja javnih i zelenih površina obavlja na području općine Biskupija.

**Temeljni kapital** društva iznosi 20.000,00 kuna.

**Osnivač društva:** Općina Biskupija

**Uprava:** Jovanka Ilić, dipl.ing.stroj., direktor

**Skupština:**

* Ognjen Vukmirović, predsjednik
* Nikola Popratnjak - član
* Petar Petrović - član

**Vlasnička struktura u %:**

* Općina Biskupija (100%)

**Broj zaposlenih:**

|  |  |  |  |
| --- | --- | --- | --- |
| **2013.** | **2014.** | **2015.** | **2016.** |
| 6 | 6 | 6 | 6 |

**Podaci o poslovanju:**

|  |  |  |  |  |
| --- | --- | --- | --- | --- |
|  | **2013.** | **2014.** | **2015.** | **2016.** |
| Prihodi | 913.449 | 827.251 | 875.188 | 794.419 |
| Dobit | 0 | 16.051 | 0 | 0 |

**Financijski pokazatelji:**

|  |  |  |  |  |
| --- | --- | --- | --- | --- |
| **Financijski pokazatelji** | **Ostvareno**  **u 2016.** | **Planirano poslovanje**  **u 2017.** | **Planirano poslovanje**  **u 2018.** | **Indeks**  **Plan 2018/**  **Plan 2017 \*100** |
| Ukupni prihodi | 794.419 | 810.000 | 820.000 | 101 |
| Ukupni rashodi | 916.705 | 807.300 | 807.300 | 100 |
| Dobit/gubitak prije oporezivanja | -122.286 | 2.700 | 12.700 | 470 |

**Planirane investicije**

|  |  |  |  |
| --- | --- | --- | --- |
| **Investicija** | **Ostvareno**  **u 2016.** | **Plan 2017.** | **Plan 2018.** |
| Komunalna oprema | 0 | 180.000 | 200.000 |
| **Ukupno investicije** | 0 | 180.000 | 200.000 |

**Planirani izvori sredstava za investicije**

|  |  |  |  |
| --- | --- | --- | --- |
| **Izvor sredstava** | **Ostvareno**  **u 2016.** | **Plan 2017.** | **Plan 2018.** |
| Prihodi od JLS | 0 | 180.000 | 200.000 |
| **Ukupno investicije** | 0 | 180.000 | 200.000 |

# GODIŠNJI PLAN UPRAVLJANJA I RASPOLAGANJA POSLOVNIM PROSTORIMA U VLASNIŠTVU OPĆINE BISKUPIJA

Poslovni prostori su, prema odredbama [Zakona o zakupu i kupoprodaji poslovnog prostora](https://www.zakon.hr/z/513/Zakon-o-zakupu-i-kupoprodaji-poslovnog-prostora) (»Narodne novine«, broj 125/11, 64/15), poslovne zgrade, poslovne prostorije, garaže i garažna mjesta.

Strategijom upravljanja i raspolaganja imovinom u vlasništvu Općine Biskupija za razdoblje od 2017. do 2021. godine definirani su sljedeći ciljevi upravljanja i raspolaganja poslovnim prostorima u vlasništvu Općine Biskupija:

1. Općina Biskupija mora na racionalan i učinkovit način upravljati poslovnim prostorima na način da oni poslovni prostori koji su potrebni Općini Biskupija budu stavljeni u funkciju koja će služiti njezinu racionalnijem i učinkovitijem funkcioniranju. Svi drugi poslovni prostori moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem.
2. Ujednačiti standarde korištenja poslovnih prostora.

Zakonski propisi, akti i dokumenti kojima je uređeno upravljanje i raspolaganje poslovnim prostorima u vlasništvu Općine Biskupija:

* [Zakon o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17)](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%C5%A1tvu-Republike-Hrvatske),
* [Zakon o vlasništvu i drugim stvarnim pravima (»Narodne novine«, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14),](https://www.zakon.hr/z/241/Zakon-o-vlasni%C5%A1tvu-i-drugim-stvarnim-pravima)
* [Zakon o obveznim odnosima (»Narodne novine«, broj 35/05, 41/08, 125/11, 78/15),](https://www.zakon.hr/z/75/Zakon-o-obveznim-odnosima)
* [Zakon o naknadi za imovinu oduzetu za vrijeme jugoslavenske komunističke vladavine (»Narodne novine«, broj 92/96, 39/99, 42/99, 92/99, 43/00, 131/00, 27/01, 34/01, 65/01, 118/01, 80/02, 81/02),](https://www.zakon.hr/z/130/Zakon-o-naknadi-za-imovinu-oduzetu-za-vrijeme-jugoslavenske-komunisti%C4%8Dke-vladavine)
* [Zakon o pravima hrvatskih branitelja iz Domovinskog rata i članova njihovih obitelji (»Narodne novine«, broj 174/04, 92/05, 02/07, 107/07, 65/09, 137/09, 146/10, 55/11, 140/12, 33/13, 148/13, 92/14),](https://www.zakon.hr/z/325/Zakon-o-pravima-hrvatskih-branitelja-iz-Domovinskog-rata-i-%C4%8Dlanova-njihovih-obitelji)

* [Zakon o zakupu i kupoprodaji poslovnog prostora (»Narodne novine«, broj 125/11, 64/15),](https://www.zakon.hr/z/513/Zakon-o-zakupu-i-kupoprodaji-poslovnog-prostora)
* [Zakon o zaštiti i očuvanju kulturnih dobara (»Narodne novine«, broj 66/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17),](https://www.zakon.hr/z/340/Zakon-o-za%C5%A1titi-i-o%C4%8Duvanju-kulturnih-dobara)
* [Uredba o mjerilima i kriterijima dodjela na korištenje nekretnina za potrebe tijela državne uprave ili drugih tijela korisnika državnog proračuna te drugih osoba (»Narodne novine«, broj 127/13),](http://narodne-novine.nn.hr/clanci/sluzbeni/2013_10_127_2761.html)
* [Uredba o načinima raspolaganja nekretninama u vlasništvu Republike Hrvatske (»Narodne novine«, broj 127/13),](http://narodne-novine.nn.hr/clanci/sluzbeni/2013_10_127_2763.html)
* [Uredba o Registru državne imovine (»Narodne novine«, broj 55/11),](http://narodne-novine.nn.hr/clanci/sluzbeni/2011_05_55_1207.html)
* [Odluka o kriterijima, mjerilima i postupku dodjele nekretnina u vlasništvu Republike Hrvatske na korištenje organizacijama civilnog društva radi provođenja programa i projekata od interesa za opće dobro (Povjerenstvo VRH 30/06/15),](https://imovina.gov.hr/UserDocsImages/dokumenti/Stari%20dokumenti%20uneseni%20naknadno/Odluka-o-mjerilima-i-kriterijima%20i%20postupku%20dodjele%20nekretnina%20na%20kori%C5%A1tenje%20organizacijama%20civilnog%20dru%C5%A1tva%202015.pdf)
* Statut Općine Biskupija (»Službeni vjesnik Šibensko-kninske županije«, broj 09/09, 04/11, 08/12, 04/13),
* Odluka o raspolaganju i upravljanju nekretninama u vlasništvu Općine Biskupija (»Službeni vjesnik Šibensko-kninske županije«, broj 04/10).

Općina Biskupija osim financijskim sredstvima upravlja i raspolaže pokretninama i nekretninama. Osim zakonima i drugim propisima, uvjeti, procedure i način raspolaganja poslovnim prostorom utvrđeni su i internim aktima Općine Biskupija.

Tablica 6. Podaci o poslovnim prostorima u zakupu u vlasništvu Općine Biskupija

|  |  |  |
| --- | --- | --- |
| **Zakup poslovnog prostora u vlasništvu Općine Biskupija** | | |
| **Poslovni prostor općinske Uprave** | | |
| **Prostor** | **Površina u m²** | **Namjena** |
| ZGRADA OPĆINE  - Poslovni prostor  Orlić, Trg I. Meštrovića 2,  Biskupija  kč.br. 356  k.o. Orlić | 462 | Poslovni prostor |
| **Domovi za povremeno korištenje** | | |
| **Prostor** | **Površina u m²** | **Namjena** |
| Dom kulture Biskupija  Biskupija bb,  Biskupija  kč.br. Z 401  k.o. Biskupija | 378 | Prostor Doma kulture |
| Dom kulture Orlić  Orlić, Trg I. Meštrovića 2,  Biskupija  kč.br. 356  k.o. Orlić | 225 | Prostor Doma kulture |
| Zadružni dom Vrbnik  - Dom kulture  Vrbnik bb,  Vrbnik  kč.br. 793  k.o. Vrbnik | 4500 | Prostor Doma kulture,  gostiona, skladište, cca 720 m2,  ostalo građevinsko zemljište |

|  |  |  |  |  |
| --- | --- | --- | --- | --- |
| **Ostali objekti** | | | | |
| **Prostor** | **Površina u m²** | **Namjena** | | |
| Mjesni odbor Biskupija Biskupija bb,  Biskupija  kč.br. 206/2  k.o. Biskupija | 25 | Koristi se za potrebe: Udruge “Opstanak“, kao biračko mjesto i za druge potrebe. | | |
| Mjesni odbor Markovac  i Riđane,  kč.br. 31/1  k.o. Riđane | 56 | Prostor u okviru Osnovne škole „Riđane“  površine 619 m2  za koju se traži vlasništvo od DUDI-a.  Koristi se za potrebe MO Riđane i MO Markovac  površine cca 56 m2. | | |
| Škola i dvorište  kč.br. 612/11  k.o. Zvjerinac | 5070 | Prostor Osnovne škole površine 1398 m2 i dvorište 3672 m2. | | |
| **Udruge** | | | | |
| **Prostor** | **Površina u m²** | **Zakupnik** | **Početak zakupa** | **Prestanak zakupa** |
| Mjesni odbor Biskupija Biskupija bb,  Biskupija  kč.br. 206/2  k.o. Biskupija | 25 | Udruga “Opstanak“  Biskupija bb,  Biskupija | 14.09.2006. | neodređeno |
| **Zakup poslovnog prostora**  **- trgovačkog društva u vlasništvu Općine** | | | | |
| **Prostor** | **Površina u m2** | **Zakupnik** | **Akt raspolaganja** | **Trajanje** |
| Poslovni prostor - skladište  Orlić, Trg I. Meštrovića 1,  Biskupija  kč.br. 345  k.o. Orlić | 188 | KOMUNALNO DRUŠTVO BISKUPIJA d.o.o.  Biskupija | Izjava  o osnivanju društva  od 22.05.2001. | neodređeno |

Kao dobar gospodar Općina Biskupija nastavlja s ulaganjima u nekretnine u svom vlasništvu kao što je to činila i prethodnih godina. Proračunom za 2017. godinu planirana su sredstva za ulaganje u nekretnine u vlasništvu Općine Biskupija. Ulaganja će se nastaviti i u 2018. godini a bit će planirana Proračunom za 2018. godinu. U 2017. godini izdvojena su značajna sredstva za:

* Održavanje zgrada za redovito korištenje
* Održavanje objekata i uređaja komunalne infrastrukture
* Nabava opreme za Komunalno društvo Biskupija d.o.o.
* Izrada glavnog projekta Etno selo Popovići
* Konstruktivna sanacija Doma omladine Vrbnik - II faza
* Rekonstrukcija Doma omladine Biskupija
* Nabava opreme - Dom kulture Orlić
* Sanacija sportskog centra Zvjerinac
* Izradu Strateškog razvojnog programa
* Izradu registra imovine i Strategije upravljanja imovinom

Općina Biskupija planira utvrditi namjenu nekretnina s kojima upravlja i raspolaže i ustrojiti evidenciju o ostvarenim prihodima i rashodima od upravljanja i raspolaganja nekretninama po svakoj jedinici nekretnina kako bi se mogla utvrditi i pratiti učinkovitost upravljanja i raspolaganja nekretninama. Prema načelu dobrog gospodara i u svrhu učinkovitog raspolaganja imovinom i proračunskim sredstvima za nekretnine koje nisu u funkciji poduzimat će se aktivnosti za stavljanje u funkciju prema utvrđenoj namjeni. Budući da je ovo složen posao a Općina Biskupija nema dovoljno stručnog kadra na raspolaganju trebat će više vremena za uspostavljanje navedenoga.

# GODIŠNJI PLAN UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE BISKUPIJA

Građevinsko zemljište je, prema odredbama [Zakona o prostornom uređenju (»Narodne novine«, broj 153/13, 65/17)](https://www.zakon.hr/z/689/Zakon-o-prostornom-ure%C4%91enju), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

Građevinsko zemljište čini važan udio nekretnina u vlasništvu Općine Biskupija koji predstavlja veliki potencijal za investicije i ostvarivanje ekonomskog rasta. Aktivnosti u upravljanju i raspolaganju građevinskim zemljištem u vlasništvu Općine Biskupija podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine Biskupija, kao i drugim poslovima u vezi sa zemljištem u vlasništvu Općine Biskupija, ako upravljanje i raspolaganje njima nije u nadležnosti drugog tijela.

Upravljanje i raspolaganje građevinskim zemljištem u vlasništvu Općine Biskupija uređeno je:

* [Zakonom o upravljanu i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17),](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%C5%A1tvu-Republike-Hrvatske)
* [Zakonom o uređivanju imovinskopravnih odnosa u svrhu izgradnje infrastrukturnih građevina (»Narodne novine«, broj 80/11),](https://www.zakon.hr/z/482/Zakon-o-ure%C4%91ivanju-imovinskopravnih-odnosa-u-svrhu-izgradnje-infrastrukturnih-gra%C4%91evina)
* [Zakonom o unapređenju poduzetničke infrastrukture (»Narodne novine«, broj 93/13, 114/13, 41/14),](https://www.zakon.hr/z/652/Zakon-o-unapre%C4%91enju-poduzetni%C4%8Dke-infrastrukture)
* [Zakonom o strateškim investicijskim projektima (»Narodne novine«, broj 133/13, 152/14 i 22/16),](https://www.zakon.hr/z/681/Zakon-o-strate%C5%A1kim-investicijskim-projektima-Republike-Hrvatske)
* [Zakonom o vlasništvu i drugim stvarnim pravima (»Narodne novine«, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14).](https://www.zakon.hr/z/241/Zakon-o-vlasni%C5%A1tvu-i-drugim-stvarnim-pravima)
* Odlukom o raspolaganju i upravljanju nekretninama u vlasništvu Općine Biskupija (»Službeni vjesnik Šibensko-kninske županije«, broj 04/10).

U postupcima raspolaganja građevinskim zemljištem u vlasništvu Općine Biskupija moraju se imati u vidu i propisi kao što su:

* [Zakon o prostornom uređenju (»Narodne novine«, broj 153/13, 65/17),](https://www.zakon.hr/z/689/Zakon-o-prostornom-ure%C4%91enju)
* [Zakon o gradnji (»Narodne novine«, broj 153/13, 20/17),](https://www.zakon.hr/z/690/Zakon-o-gradnji)
* [Zakon o vodama (»Narodne novine«, broj 153/09, 63/11, 130/11, 56/13, 14/14),](https://www.zakon.hr/z/124/Zakon-o-vodama)
* [Zakon o cestama (»Narodne novine«, broj 84/11, 22/13, 54/13, 148/13, 92/14),](https://www.zakon.hr/z/244/Zakon-o-cestama)
* [Zakon o željeznici (»Narodne novine«, broj 94/13, 148/13, 73/17),](https://www.zakon.hr/z/661/Zakon-o-%C5%BEeljeznici)
* [Zakon o zaštiti prirode (»Narodne novine«, broj 80/13),](https://www.zakon.hr/z/403/Zakon-o-za%C5%A1titi-prirode)
* [Zakon o zaštiti i očuvanju kulturnih dobara (»Narodne novine«, broj 66/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17),](https://www.zakon.hr/z/340/Zakon-o-za%C5%A1titi-i-o%C4%8Duvanju-kulturnih-dobara)
* [Zakon o postupanju s nezakonito izgrađenim zgradama (»Narodne novine«, broj 86/12, 143/13, 65/17),](https://www.zakon.hr/z/486/Zakon-o-postupanju-s-nezakonito-izgra%C4%91enim-zgradama)
* [Zakon o državnoj izmjeri i katastru nekretnina (»Narodne novine«, broj 16/07, 152/08, 124/10, 56/13, 12/16, 09/17),](https://www.zakon.hr/z/156/Zakon-o-dr%C5%BEavnoj-izmjeri-i-katastru-nekretnina)
* [Zakon o poljoprivrednom zemljištu (»Narodne novine«, broj 39/13, 48/15),](https://www.zakon.hr/z/133/Zakon-o-poljoprivrednom-zemlji%C5%A1tu)
* [Zakon o izvlaštenju i određivanju naknade (»Narodne novine«, broj 74/14, 69/17](https://www.zakon.hr/z/726/Zakon-o-izvla%C5%A1tenju-i-odre%C4%91ivanju-naknade)),
* [Zakon o šumama (»Narodne novine«, broj 140/05, 82/06, 129/08, 86/10, 124/10, 25/12, 68/12, 148/13, 94/14).](https://www.zakon.hr/z/294/Zakon-o-%C5%A1umama)

Sukladno Zakonu o unapređenju poduzetničke infrastrukture (»Narodne novine«, broj 93/13, 114/13 i 41/14) poduzetničke zone su infrastrukturno opremljena područja definirana prostornim planovima, namijenjena obavljanju određenih vrsta poduzetničkih, odnosno gospodarskih aktivnosti. Osnovna karakteristika poduzetničkih zona je zajedničko korištenje infrastrukturno opremljenog i organiziranog prostora od strane poduzetnika kojima se poslovanjem unutar poduzetničke zone omogućuje racionalizacija poslovanja i korištenje raspoloživih resursa poduzetničke zone zajedno s ostalim korisnicima poduzetničke zone.

Općinsko vijeće Općine Biskupija na 22. sjednici dana 22. prosinca 2015. godine donijelo je Odluku o donošenju Izmjena i dopuna Prostornog plana uređenja Općine Biskupija (II). Planirane su površine isključive namjene za gospodarsku namjenu, i to: poslovna (uslužno-trgovačka K1, K2) u naselju Vrbnik, površine 6,0 ha, poslovna (uslužno-trgovačka K1, K2) u Orliću površine 2,83 ha. Prostornim planom su određene slijedeće zone gospodarske namjene: proizvodna - pretežito industrijska (I1), površine oko 10,6 ha, naselje Uzdolje (Knauf); proizvodna - pretežito zanatska (I2), površine 9,1 ha, naselje Vrbnik; proizvodna - pretežito zanatska (I2), površine 2,36 ha, naselje Biskupija, područje Lake; ugostiteljsko turistička (T2), površine 6,16 ha, naselje Ramljane, Vrbnik; ugostiteljsko turistička (T2, T3), površine 5,3 ha, naselje Biskupija, područje Pliskovo. Prostornim planom određena je Poslovna zona – komunalna (K3) – postupanje s otpadom, Mala Promina, približne površine 9,17 ha.

Jedinstveni upravni odjel Općine Biskupija tijekom 2015. godine započeo je postupak prikupljanja dokumentacije o stanju vlasništva Općine od strane Općinskog suda u Kninu – Zemljišno-knjižni odjel Knin. Nakon utvrđenog stanja u zemljišnim knjigama i katastru moći će se odlučiti o daljnjem postupanju s građevinskim zemljištem. Utvrđivanje stanja preduvjet je za daljnju izradu i donošenje prostornih planova, ishođenje lokacijske dozvole u slučaju kada je Općina investitor, izradu i provedbu geodetskog elaborata, utvrđivanje komunalnog doprinosa, rješavanje imovinsko-pravnih odnosa (zakup, prodaja, zamjena, otkup, i sl.) kao i druge radnje za pripremu građenja ili uređenja na zemljištu.

Općina Biskupija nije davala u zakup građevinska zemljišta.

## Nerazvrstane ceste

Prema Zakonu o cestama (»Narodne novine«, broj 84/11, 22/13, 54/13, 148/13 i 92/14), nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim Zakonom i drugim propisima, a koje nisu razvrstane kao javne ceste u smislu navedenog Zakona. Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. Nerazvrstane ceste se ne mogu otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetima da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstanih cesta. Nerazvrstane ceste upisuju se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave.

Nerazvrstanu cestu čine:


* cestovna građevina (donji stroj, kolnička konstrukcija, sustav za odvodnju atmosferskih voda s nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obložni zid, pothodnik, nathodnik i slično), nogostup, pješačke i biciklističke staze, priključci i sve prometne i druge površine izgrađene na pripadajućem cestovnom zemljištu (zelene površine, ugibališta, parkirališta, okretišta, stajališta javnog prijevoza i slično),
* građevna čestica, odnosno cestovno zemljište u površini koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima se prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor prometa, benzinske postaje, servisi i drugo),
* zemljišni pojas s obiju strana ceste potreban za nesmetano održavanje ceste širine prema projektu ceste a najmanje 1 metar računajući od crte koja spaja krajnje točke poprečnog presjeka ceste,
* prometna signalizacija (vertikalna, horizontalna i svjetlosna) i oprema za upravljanje i nadzor prometa,
* javna rasvjeta i oprema ceste (odbojnici i zaštitne ograde, uređaji za zaštitu od buke, uređaji za naplatu parkiranja i slično).

Općina Biskupija je u skladu sa Zakonom o cestama i čl. 32. Statuta Općine Biskupija (»Službeni vjesnik Šibensko-kninske županije«, broj 09/09, 04/11, 08/12, 04/13), na 8. sjednici Općinskog vijeća Općine Biskupija, dana 20. veljače 2014. godine, donijela Odluku o nerazvrstanim cestama na području Općine Biskupija. Odlukom se uređuje korištenje, upravljanje, održavanje, gradnja i rekonstrukcija, zaštita, financiranje i nadzor nad nerazvrstanim cestama na području općine Biskupija.

Sustav javnih cesta na području Općine Biskupija definiran je Prostornim planom uređenja Općine Biskupija (»Službeni vjesnik Šibensko-kninske županije«, broj 02/06).

Mrežu nerazvrstanih cesta na području Općine Biskupija čine: ulice, seoske ceste, seoski i poljski putovi i ceste koje spajaju dva naselja, a nisu razvrstane po posebnim propisima, te druge nerazvrstane ceste javne prometne površine na kojima se odvija promet, a upisane su u registar nerazvrstanih cesta.

Slika 1. Registar nerazvrstanih cesta općine Biskupija



## Nerazvrstane ceste treba održavati i ulagati u njihovu obnovu i dogradnju, stoga je tijekom 2017. godine puno ulagano u njih. Proračunom za 2017. godinu planirana su sredstva za:

* Sanaciju divljih odlagališta otpada
* Održavanje objekata i uređaja komunalne infrastrukture
* Izgradnju i rekonstrukciju cesta
* Izgradnja vodovoda Vrbnik
* Rekonstrukcija vodovoda u naselju Markovac

## Većina od nabrojanih projekata su višegodišnji, stoga se u 2018. godini planira nastaviti s održavanjem i ulaganjem, a detaljnije će biti planirano proračunom za 2018. godinu.

# PLAN PRODAJE NEKRETNINA U VLASNIŠTVU OPĆINE BISKUPIJA

Jedan od ciljeva u Strategiji je da Općina Biskupija mora na racionalan i učinkovit način upravljati svojim nekretninama na način da one nekretnine koje su potrebne Općini Biskupija budu stavljene u funkciju koja će služiti njezinu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma, odnosno zakupa, bilo u formi njihove prodaje javnim natječajem. Općina Biskupija izradila je Registar nekretnina koji objedinjuje sve nekretnine u vlasništvu Općine. Ukoliko se ukaže potreba za prodajom nekretnina nakon ispunjavanja uvjeta za potrebnu prodaju raspisat će se natječaji za prodaju nekretnina.

# GODIŠNJI PLAN RJEŠAVANJA IMOVINSKO - PRAVNIH I DRUGIH ODNOSA VEZANIH UZ PROJEKTE OBNOVLJIVIH IZVORA ENERGIJE TE OSTALIH INFRASTRUKTURNIH PROJEKATA, KAO I EKSPLOATACIJU MINERALNIH SIROVINA SUKLADNO PROPISIMA KOJI UREĐUJU TA PODRUČJA

Strategijom je definiran cilj rješavanja imovinskopravnih odnosa vezanih uz projekte obnovljivih izvora energije, infrastrukturnih projekata, kao i eksploataciju mineralnih sirovina, sukladno propisima koji uređuju ta područja:

1. povećanje energetske učinkovitosti korištenjem prirodnih energetskih resursa.

Zakonski propisi, akti i dokumenti kojima je uređeno ovo područje:

* [Ustav Republike Hrvatske – članak 52. (»Narodne novine«, broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 08/14),](https://www.zakon.hr/z/94/Ustav-Republike-Hrvatske)
* [Zakon o upravljanju i raspolaganju imovinom u vlasništvu Republike Hrvatske (»Narodne novine«, broj 94/13 i 18/16, 89/17),](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%C5%A1tvu-Republike-Hrvatske)
* [Zakon o uređivanju imovinskopravnih odnosa u svrhu izgradnje infrastrukturnih građevina (»Narodne novine«, broj 80/11),](https://www.zakon.hr/z/482/Zakon-o-ure%C4%91ivanju-imovinskopravnih-odnosa-u-svrhu-izgradnje-infrastrukturnih-gra%C4%91evina)
* [Zakon o obnovljivim izvorima energije i visokoučinkovitoj kogeneraciji (»Narodne novine«, broj 100/15, 126/16),](https://www.zakon.hr/z/827/Zakon-o-obnovljivim-izvorima-energije-i-visokou%C4%8Dinkovitoj-kogeneraciji)
* [Zakon o šumama (»Narodne novine«, broj 140/05, 82/06, 129/08, 80/10, 124/10, 25/12, 68/12, 148/13 i 94/14),](https://www.zakon.hr/z/294/Zakon-o-%C5%A1umama)
* [Zakon o prostornom uređenju (»Narodne novine«, broj 153/13, 65/17),](https://www.zakon.hr/z/689/Zakon-o-prostornom-ure%C4%91enju)
* [Zakon o gradnji (»Narodne novine«, broj 153/13, 20/17),](https://www.zakon.hr/z/690/Zakon-o-gradnji)
* [Zakon o strateškim investicijskim projektima Republike Hrvatske (»Narodne novine«, broj 133/13, 152/14 i 22/16),](https://www.zakon.hr/z/681/Zakon-o-strate%C5%A1kim-investicijskim-projektima-Republike-Hrvatske)
* [Zakon o koncesijama (»Narodne novine«, broj 69/17),](https://www.zakon.hr/z/157/Zakon-o-koncesijama)
* [Zakon o procjeni vrijednosti nekretnina (»Narodne novine«, broj 78/15),](https://www.zakon.hr/z/804/Zakon-o-procjeni-vrijednosti-nekretnina)
* [Zakon o istraživanju i eksploataciji ugljikovodika (»Narodne novine«, broj 94/13 i 14/14),](https://www.zakon.hr/z/656/Zakon-o-istra%C5%BEivanju-i-eksploataciji-ugljikovodika)
* [Zakon o vodama (»Narodne novine«, broj 153/09 63/11, 130/11, 56/13 i 14/14),](https://www.zakon.hr/z/124/Zakon-o-vodama)
* [Zakona o energetskoj učinkovitosti (»Narodne novine«, broj 127/14),](https://www.zakon.hr/z/747/Zakon-o-energetskoj-u%C4%8Dinkovitosti)
* [Zakona o javno - privatnom partnerstvu (»Narodne novine«, broj 78/12 i 152/14),](https://www.zakon.hr/z/198/Zakon-o-javno-privatnom-partnerstvu)
* [Uredba o osnivanju prava građenja i prava služnosti na nekretninama u vlasništvu Republike Hrvatske (»Narodne novine«, broj 10/14](http://narodne-novine.nn.hr/clanci/sluzbeni/2014_01_10_175.html) i [95/15](http://narodne-novine.nn.hr/clanci/sluzbeni/2015_09_95_1830.html)),
* [Uredba o postupku i mjerilima za osnivanje služnosti u šumi ili na šumskom zemljištu u vlasništvu Republike Hrvatske u svrhu izgradnje vodovoda, kanalizacije, plinovoda, električnih vodova (»Narodne novine«, broj 108/06),](http://narodne-novine.nn.hr/clanci/sluzbeni/2006_10_108_2408.html)
* [Uredba o postupku i mjerilima za osnivanje prava služnosti na šumi i/ili šumskom zemljištu u vlasništvu Republike Hrvatske u svrhu eksploatacije mineralnih sirovina (»Narodne novine«, broj 133/07](http://narodne-novine.nn.hr/clanci/sluzbeni/2007_12_133_3780.html) i [9/11](http://narodne-novine.nn.hr/clanci/sluzbeni/2011_01_9_199.html)),

* [Uredba o naknadi štete po osnovi otuđenja mineralne sirovine (»Narodne novine«, broj 90/14),](http://narodne-novine.nn.hr/clanci/sluzbeni/2014_07_90_1811.html)
* [Uredbe o naknadi za koncesiju za eksploataciju mineralnih sirovina (»Narodne novine«, broj 31/14),](http://narodne-novine.nn.hr/clanci/sluzbeni/2014_03_31_538.html)
* [Uredba o naknadi za istraživanje i eksploataciju ugljikovodika (»Narodne novine«, broj 37/14),](http://narodne-novine.nn.hr/clanci/sluzbeni/2014_03_37_648.html)
* [Pravilnik o postupanju s viškom iskopa koji predstavlja mineralnu sirovinu kod izvođenja građevinskih radova (»Narodne novine«, broj 79/14),](http://narodne-novine.nn.hr/clanci/sluzbeni/2014_06_79_1474.html)
* [Pravilnik o korištenju obnovljivih izvora energije i kogeneracije (»Narodne novine«, broj 88/12),](http://narodne-novine.nn.hr/clanci/sluzbeni/2012_08_88_2015.html)
* [Pravilnik o utvrđivanju naknade za prenesena i ograničena prava na šumi i šumskom zemljištu (»Narodne novine«, broj 72/16),](http://narodne-novine.nn.hr/clanci/sluzbeni/2016_08_72_1712.html)
* [Pravilnik o korištenju cestovnog zemljišta i obavljanju pratećih djelatnosti na javnoj cesti (»Narodne novine«, broj 78/14),](http://narodne-novine.nn.hr/clanci/sluzbeni/2014_06_78_1465.html)
* [Pravilnik o uvjetima za projektiranje i izgradnju priključaka i prilaza na javnu cestu (»Narodne novine«, broj 95/14),](http://narodne-novine.nn.hr/clanci/sluzbeni/2014_08_95_1921.html)
* [Strategija upravljanja i raspolaganja imovinom u vlasništvu Republike Hrvatske za razdoblje od 2013. do 2017. godine (»Narodne novine«, broj 76/13),](http://narodne-novine.nn.hr/clanci/sluzbeni/2013_06_76_1532.html)
* [Strategija prometnog razvoja Republike Hrvatske za razdoblje od 2014. do 2030. godine (»Narodne novine«, broj 131/14).](http://narodne-novine.nn.hr/clanci/sluzbeni/2014_11_131_2465.html)

Sukladno Zakonu o uređivanju imovinskopravnih odnosa, u svrhu izgradnje infrastrukturnih građevina, osiguravaju se pretpostavke za učinkovitije provođenje projekata, vezano za izgradnju infrastrukturnih građevina od interesa za Republiku Hrvatsku i u interesu jedinica lokalne i područne (regionalne) samouprave, radi uspješnijeg sudjelovanja u kohezijskoj politici Europske unije i u korištenju sredstava iz fondova Europske unije. U tablici broj 7. navedeni su razvojni projekti Općine Biskupija. Akcijski plan provedbe 2017.-2020. godine naveden je u Strateškom razvojnom programu Općine Biskupija (*Split, travanj 2017*).

Tablica 7. Razvojni projekti Općine Biskupija planirani do kraja 2020. godine

|  |  |  |  |  |
| --- | --- | --- | --- | --- |
| **Red. br.** | **Projekt** | **Opis/faze projekta** | **Procijenjena vrijednost u kn** | **Stanje pripreme projekta** |
| 1. | Inovacijsko središte Veleučilišta  »Marko Marulić« | Izgradnja inovacijskog središta i nadzor radova, opremanje Inovacijskog središta, kontrola provedbe projekta i izrada Plana rada Inovacijskog središta, promidžba  i vidljivost, upravljanje projektom i administracija | 75.000.000,00 | Potvrda glavnog projekta |

|  |  |  |  |  |
| --- | --- | --- | --- | --- |
| 2. | Sanacija  i modernizacija nerazvrstanih cesta | Pripremni radovi, provođenje javne nabave, izvođenje radova, nadzor i primopredaja radova | 2.625.000,00 | Tender dokumentacija |
| 3. | Vodoopskrba naselja »Vrbnik«  - I. i II. faza | Pripremni radovi, provođenje javne nabave, izvođenje radova, nadzor i primopredaja radova | 7.500.000,00 | Potvrda glavnog projekta |
| 4. | Etno selo »Popovići« | Izrada arhitektonske dokumentacije  s arhitektonskim snimkom  i konzervatorskim smjernicama,  izrada izvedbenog projekta, provođenje postupka nabave, uređenje kuća | 15.000.000,00 | Arhitektonsko konzervatorska dokumentacija |
| 5. | Vodovod »Vrbnik« – lokalna mreža | Izgradnja vodovodnih priključaka  za domaćinstva  na glavni vodovod | 1.500.000,00 | U planu izrada dokumentacije |
| 6. | Rekonstrukcija vodovoda u naselju »Markovac« | Sanacija cjevovoda mjesne vodovodne mreže za naselje Markovac | 489.722,00 | Izrađena projektna dokumentacija |
| 7. | Rekonstrukcija Doma kulture »Popovići« | Izvođenje radova na sanaciji Doma kulture | 892.692,08 | Izrađena projektna dokumentacija |
| 8. | Asfaltiranje nerazvrstanih cesta | Izvođenje radova -Pojačano održavanje (sanacija i modernizacija) nerazvrstanih cesta | 900.000,00 | Izrađena projektna dokumentacija |
| 9. | Dom za starije  i nemoćne |  | 7.000.000,00 | Projektna dokumentacija  u pripremi |
| 10. | Transfer stanica »Ramljane«  i reciklažno dvorište | Radovi na sanaciji postojećeg odlagališta,  radovi na izgradnji transfer stanice  za razvrstavanje komunalnog otpada  u sklopu regionalnog centra Bikarac | 4.000.000,00 | Izrađena projektna dokumentacija |
| 11. | Vodovod »Pliskovo« | Izvođenje radova izgradnje vodoopskrbnog cjevovoda za naselje Pliskovo | 2.308.051,56 | Glavni projekt |

|  |  |  |  |  |
| --- | --- | --- | --- | --- |
| 12. | Rekonstrukcija doma »Vrbnik« | Izvođenje radova na sanaciji doma kulture | 840.000,00 | Izrađena projektna dokumentacija |
| 13. | Program pomoći starim i nemoćnim |  |  |  |
| 14. | Uređenje gospodarske  i turističke zone »Vrbnik«  i »Biskupija« | Izgradnja i uređenje | 500.000,00 | Izrada projektne dokumentacije  u tijeku |
| 15. | Sanacija ilegalnih deponija građevinskog otpada | Radovi na sanaciji divljih odlagališta otpada | 150.000,00 | Izrađen  Program sanacije |
| 16. | Turistička zona »Ramljane« | Izgradnja  i opremanje | 7.500.000,00 | U izradi Urbanistički  plan uređenja,  Idejni projekt |
| 17. | Potporni zid kod crkve »Sv. Trojica« Biskupija | Radovi izgradnje potpornog zida  oko mjesnog groblja u Biskupiji | 100.000,00 | Lokacijska dozvola |
| 18. | Ambulanta »Orlić« | Adaptacija  i opremanje | 250.000,00 | Idejno rješenje |
| 19. | Igralište »Orlić« | Izgradnja | 200.000,00 | Elaborat |
| 20. | Igralište »Vrbnik« | Izgradnja | 100.000,00 | Elaborat |
| 21. | Sportski centar »Kosovo« | Radovi na sanaciji sportske dvorane, radovi na sanaciji nogometnog igrališta | 1.000.000,00 | U izradi projektna dokumentacija |
| 22. | Rekonstrukcija škole u Ramljanima | Konstruktivna sanacija | 300.000,00 | Izrada projekta sanacije |
| 23. | Vila za odmor i rekreaciju »Pliskovo« | Sanacija i opremanje | 1.000.000,00 | Izrađen idejni projekt |
| 24. | Restoran »Markovac« | Radovi na sanaciji  i adaptaciji restorana  u naselju Markovac | 1.000.000,00 | Izrađen Idejni projekt |
| 25. | Sanacija poljskih putova | Održavanje | 800.000,00 | Elaborat |

Tablica 8. Popis nekretnina za koje Općina Biskupija planira rješavati

imovinsko-pravne odnose u 2018. godini

|  |  |  |  |
| --- | --- | --- | --- |
| **Nekretnine za koje Općina Biskupija**  **planira rješavati imovinsko-pravne odnose u 2018. godini** | | | |
| **Broj čestice** | **Katastarska općina** | **Površina**  **u m2** | **Opis nekretnine** |
| 340 | Orlić | 258 | škola i dvorište |
| 341 | Orlić | 186 | spomenik kulture |
| 345 | Orlić | 188 | zgrada, kuća stojna i škola |
| 354 | Orlić | 43 | skladište |
| 356 | Orlić | 462 | prostor općinske Uprave |

# GODIŠNJI PLAN PROVOĐENJA POSTUPAKA PROCJENE IMOVINE

# U VLASNIŠTVU OPĆINE BISKUPIJA

Strategijom su definirani sljedeći ciljevi provođenja postupaka procjene imovine u vlasništvu Općine Biskupija:

1. Procjena potencijala imovine Općine Biskupija mora se zasnivati na snimanju, popisu i ocjeni realnog stanja;
2. Uspostava jedinstvenog sustava i kriterija u procjeni vrijednosti pojedinog oblika imovine kako bi se poštivalo važeće zakonodavstvo i što transparentnije odredila njezina vrijednost.

Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina (»Narodne novine«, broj 78/15) koji je donesen 03. srpnja 2015. godine, a na snazi je od 25. srpnja 2015. godine. Zakon se isključivo bavi tržišnom vrijednosti nekretnina koja se procjenjuje pomoću tri metode i sedam postupaka, a propisan je i način na koji se prikupljaju podaci koje procjenitelji dobiju primjenjujući propisanu metodologiju, te potom evaluiraju i dalje koriste. U slučaju povrede Zakona propisani su nadzor i sankcije. Procjenu vrijednosti nekretnine mogu vršiti jedino ovlaštene osobe: stalni sudski vještaci i stalni sudski procjenitelji.

Ministarstvo graditeljstva i prostornoga uređenja izradilo je prvu fazu Informacijskog sustava tržišta nekretnina eNekretnine. Sustav sadrži podatke o broju transakcija za pojedino područje, vrstu nekretnina i podatke o nekretnini koja je bila predmet transakcije – stan, kuća, poslovni prostor, poljoprivredno, građevinsko, šumsko zemljište, postignute cijene itd. Ovlaštenim procjeniteljima i posrednicima u prometu nekretninama omogućen je lak pristup korisnim informacijama koje su dobra podloga za njihov kvalitetan stručni rad. Ova baza podataka važna je radi osiguranja transparentnosti tržišta nekretnina.

Zakonski propisi, akti i dokumenti kojima je uređeno provođenje postupaka procjene imovine su sljedeći:

* [Zakon o komunalnom gospodarstvu (»Narodne novine«, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15),](https://www.zakon.hr/z/319/Zakon-o-komunalnom-gospodarstvu)
* [Zakon o procjeni vrijednosti nekretnina (»Narodne novine«, broj 78/15),](https://www.zakon.hr/z/804/Zakon-o-procjeni-vrijednosti-nekretnina)
* [Pravilnik o obračunu i naplati vodnog doprinosa (»Narodne novine«, broj 107/14](http://narodne-novine.nn.hr/clanci/sluzbeni/2014_09_107_2077.html)),
* [Zakon o vlasništvu i drugim stvarnim pravima (»Narodne novine«, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14 ),](https://www.zakon.hr/z/241/Zakon-o-vlasni%C5%A1tvu-i-drugim-stvarnim-pravima)
* [Pravilnik o informacijskom sustavu tržišta nekretnina (»Narodne novine«, broj 114/15,](http://narodne-novine.nn.hr/clanci/sluzbeni/2015_10_114_2185.html) [122/15](http://narodne-novine.nn.hr/clanci/sluzbeni/2015_11_122_2328.html)[)](http://www.mgipu.hr/default.aspx?id=32763),
* [Pravilnik o metodama procjene vrijednosti nekretnina (»Narodne novine«, broj 79/14),](http://narodne-novine.nn.hr/clanci/sluzbeni/2014_06_79_1475.html)
* [Uputa o priznavanju, mjerenju i evidentiranju imovine u vlasništvu Republike Hrvatske – Ministarstvo financija.](http://213.191.137.190/Dokumenti/Poslovnici2013/Uputa%20o%20priznavanju,%20mjerenju%20i%20evidentiranju%20imovine%20u%20vlasnistvu%20RH%20-%20dopis_2015.PDF)

Općina Biskupija trenutno nema namjeru tražiti procjenu za nekretnine. Ukoliko se ukaže potreba za davanje u zakup ili prodaju nekretnine tada će se provesti procjena koju će obavljati ovlašteni sudski vještak s kojim se sklapa okvirni ugovor za izradu elaborata o procjeni tržišne vrijednosti nekretnina. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom.

# PROVEDBE PROJEKATA JAVNO-PRIVATNOG PARTNERSTVA

Zakonski propisi kojima je uređena provedba projekata javno - privatnog partnerstva:

* [Zakon o javnoj nabavi (»Narodne novine«, broj 120/16),](https://www.zakon.hr/z/223/Zakon-o-javnoj-nabavi)
* [Zakon o javno - privatnom partnerstvu (»Narodne novine«, broj 78/12, 152/14),](https://www.zakon.hr/z/198/Zakon-o-javno-privatnom-partnerstvu)
* [Zakon o koncesijama (»Narodne novine«, broj 69/17),](https://www.zakon.hr/z/157/Zakon-o-koncesijama)
* [Zakon o proračunu (»Narodne novine«, broj 87/08, 136/12, 15/15),](https://www.zakon.hr/z/283/Zakon-o-prora%C4%8Dunu)
* [Zakon o vlasništvu i drugim stvarnim pravima (»Narodne novine«, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14),](https://www.zakon.hr/z/241/Zakon-o-vlasni%C5%A1tvu-i-drugim-stvarnim-pravima)
* [Uredba Vlade Republike Hrvatske o provedbi projekata javno-privatnog partnerstva (»Narodne novine«, broj 88/12](http://narodne-novine.nn.hr/clanci/sluzbeni/2012_08_88_2012.html), [15/15](http://narodne-novine.nn.hr/clanci/sluzbeni/2015_02_15_280.html)).

Zakonom o javno - privatnom partnerstvu (»Narodne novine«, broj 78/12, 152/14) utvrđen je postupak predlaganja i odobravanja prijedloga projekata javno - privatnog partnerstva, provedba tih projekata, sadržaj ugovora o javno - privatnom partnerstvu te druga bitna pitanja.

Javno - privatno-partnerstvo jest dugoročan ugovorni odnos između javnog i privatnog partnerstva, čiji je predmet izgradnja ili rekonstrukcija te održavanje javne građevine, u svrhu pružanja javnih usluga iz okvira nadležnosti javnog partnera. Obvezu i rizike uz financiranje i proces gradnje preuzima privatni partner. Statusno javno - privatno partnerstvo jest model temeljen na ugovornom odnosu između javnog i privatnog partnera.

Javno tijelo može dopustiti i obavljanje komercijalne djelatnosti s ciljem naplate prihoda, ako je tako ugovoreno. U svrhu provedbe projekata javno - privatnog partnerstva, javni partner prenosi na privatnog pravo građenja ili mu daje koncesiju. Ugovor o javno - privatnom partnerstvu zaključuje se u pisanom obliku na određeno razdoblje koje ne može biti kraće od pet ni duže od četrdeset godina, osim ako posebnim zakonom nije propisano duže razdoblje.

Javno - privatno partnerstvo oblik je suradnje dvaju sektora, u okviru koje se udruživanjem resursa i podjelom rizika postiže dodana vrijednost. Kod projekata javno - privatnog partnerstva vodit će se računa o ciljevima koji se žele postići uključivanjem privatnog sektora u isporuku javnih usluga, kao što su smanjenje ukupnih životnih troškova javnog projekta, povećanje efikasnosti trošenja javnog novca, ubrzanje raspoloživost ponude javne infrastrukture i slično.

U financiranju projekta dijelom sudjeluje privatni poduzetnik, a ostatak vrijednosti nadoknađuje javno tijelo iz svojeg proračuna. Relativno dugo trajanje odnosa (maksimum je do četrdeset godina) omogućuje povrat uloženih sredstava privatnom poduzetniku.

Općina Biskupija nema planova za ulaženje u projekte javno - privatnog partnerstva. Izgradnja pojedinog javnog objekta primjenom javno - privatnog partnerstva smatrat će se samo jednom od mogućnosti koja se može primijeniti samo kad to dopušta situacija, obilježja projekta i gdje se mogu dokazati jasne prednosti i koristi. Primjena dolazi u obzir samo ako se pokaže boljim rješenjem od, na primjer, tradicionalnih modela javne nabave, a sukladno definiranoj proceduri i metodologiji u sklopu važeće zakonske regulative u Republici Hrvatskoj.

# GODIŠNJI PLAN VOĐENJA REGISTRA IMOVINE

Uspostava Registra imovine jedna je od pretpostavki upravljanja i raspolaganja imovinom. Registar imovine mora se stalno ažurirati kako bi se omogućila internetska dostupnost i transparentnost u upravljanju imovinom. Stoga je jedan od prioritetnih ciljeva koji se navode u Strategiji formiranje Registra imovine na način i s podacima propisanim za registar državne imovine kako bi se osigurali podaci o cjelokupnoj imovini odnosno resursima s kojima Općina Biskupija raspolaže.

Općina Biskupija je 07.07.2017. godine donijela Odluku o uspostavi Registra imovine. Uspostava sveobuhvatnog popisa imovine bitan je za učinkovito upravljanje imovinom. Njegov ustroj i podatkovna nadogradnja dugogodišnji je proces koji se mora konstantno ažurirati. Pravovremenim i učestalim ažuriranjem Registra imovine ostvarit će se ključna smjernica iz Strategije. Strategijom definirani su sljedeći dugoročni (srednjoročni) ciljevi vođenja Registra imovine:

1. uvid u opseg i strukturu imovine u vlasništvu Općine Biskupija,
2. nadzor nad stanjem imovine u vlasništvu Općine Biskupija,
3. kvalitetnije i brže donošenje odluka o upravljanju imovinom,
4. praćenje koristi i učinaka upravljanja imovinom.

Pravovremenim i učestalim ažuriranjem Registra imovine ostvarit će se ključna smjernica iz Strategije. Sukladno načelu javnosti na Internet strancima Općine Biskupija postavljen je widget *Imovina* gdje se sukladno obvezama javne objave nalaziti Registar imovine te svi dokumenti bitni za upravljanje i raspolaganje imovinom.

Zakonski propisi kojima je uređeno vođenje Registra državne imovine su slijedeći:

* [Zakon o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17),](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%C5%A1tvu-Republike-Hrvatske)
* [Uredba o Registru državne imovine (»Narodne novine«, broj 55/11).](http://narodne-novine.nn.hr/clanci/sluzbeni/2011_05_55_1207.html)

Sukladno članku 60. Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17) uspostavlja se i vodi Registar imovine. Način uspostave, sadržaj, oblik i način vođenja Registra imovine propisan je Uredbom o registru državne imovine (»Narodne novine«, broj 55/11). Registar imovine je sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini.

Tablica 9. Sažeti prikaz ciljeva i izvedbenih mjera za godišnji plan vođenja

Registra imovine u 2018. godini

|  |  |  |
| --- | --- | --- |
| **Ciljevi** | **Mjere** | **Kratko pojašnjenje aktivnosti mjera** |
| Ažuriranje postavljenog Registra imovine | Ažurirati Registar imovine koji je postavljen na Internet stranici Općine Biskupija | Prema preporukama Državnog ureda za reviziju Općina Biskupija poduzela je aktivnosti ustroja i vođenja Registra imovine na način i s podacima propisanim za registar državne imovine kako bi se osigurali podaci o cjelokupnoj imovini odnosno resursima s kojima Općina raspolaže. Sadržaj Registra imovine propisan je u Zakonu o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17) i Uredbom o Registru državne imovine (»Narodne novine«, broj 55/11). Uspostava sveobuhvatnog popisa imovine bitan je za učinkovito upravljanje imovinom. Njegov ustroj i podatkovna nadogradnja dugogodišnji je proces koji se mora konstantno ažurirati.  Pravovremenim i učestalim ažuriranjem Registra imovine ostvarit će se ključna smjernica iz Strategije. Osim samog Registra imovine trebaju se ažurirati, dopunjavati i objavljivati svi dokumenti kojima se utječe na upravljanje i raspolaganje imovinom u vlasništvu Općine Biskupija. |

# GODIŠNJI PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE BISKUPIJA

Strategijom su definirani sljedeći ciljevi vezani uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Biskupija:

1. Potrebno je na Internet stranici Općine Biskupija na uočljiv i lako pretraživ način omogućiti informiranje javnosti o upravljanju i raspolaganju imovinom Općine Biskupija,
2. Organizirati učinkovitije i transparentno korištenje imovine u vlasništvu Općine Biskupija s ciljem stvaranja novih vrijednosti i ostvarivanja veće ekonomske koristi.

Zakonski propisi kojima je uređeno postupanje vezano uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Biskupija:

**Opći propisi:**

* [Zakon o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 18/16, 89/17),](https://www.zakon.hr/z/655/Zakon-o-upravljanju-i-raspolaganju-imovinom-u-vlasni%C5%A1tvu-Republike-Hrvatske)
* [Zakon o pravu na pristup informacijama (»Narodne novine«, broj 25/13, 85/15),](https://www.zakon.hr/z/126/Zakon-o-pravu-na-pristup-informacijama)
* [Zakon o zaštiti osobnih podataka (»Narodne novine«, broj 103/03, 118/06, 41/08, 130/11, 106/12),](https://www.zakon.hr/z/220/Zakon-o-za%C5%A1titi-osobnih-podataka)
* [Zakon o tajnosti podataka (»Narodne novine«, broj 79/07, 86/12),](https://www.zakon.hr/z/217/Zakon-o-tajnosti-podataka)
* [Zakon o zaštiti tajnosti podataka](https://www.zakon.hr/z/748/Zakon-o-za%C5%A1titi-tajnosti-podataka) (»Narodne novine«, broj [108/96](http://podataka))
* [Zakon o medijima](https://www.zakon.hr/z/38/Zakon-o-medijima) (»Narodne novine«, broj [59/04](http://www.iusinfo.hr/Publication/Content.aspx?Sopi=NN2004B59A1324&Ver=1), [84/11](http://zakon), 81/13),
* [Zakon o arhivskom gradivu i arhivima](https://www.zakon.hr/z/373/Zakon-o-arhivskom-gradivu-i-arhivima) (»Narodne novine«, broj [105/97](http://arhivima), [64/00](http://arhivima), [65/09](http://arhivima), [125/11,](http://zakon) 46/17),
* [Zakon o sustavu državne uprave u odnosima uprave i građana](https://www.zakon.hr/z/221/Zakon-o-sustavu-dr%C5%BEavne-uprave) (»Narodne novine«, broj [150/11](http://uprave), 12/13, 93/16, 104/16),
* [Pravilnik o Središnjem katalogu službenih dokumenata Republike Hrvatske (»Narodne novine«, broj 124/15),](http://narodne-novine.nn.hr/clanci/sluzbeni/2015_11_124_2356.html)
* [Pravilnik o ustroju, sadržaju i načinu vođenja službenog Upisnika o ostvarivanju prava na pristup informacijama i ponovnu uporabu informacija (»Narodne novine«, broj 83/14),](http://narodne-novine.nn.hr/clanci/sluzbeni/2014_07_83_1614.html)
* [Kriterij za određivanje visine naknadne stvarnih materijalnih troškova i troškova dostave informacije (»Narodne novine«, broj 12/14](http://narodne-novine.nn.hr/clanci/sluzbeni/2014_01_12_231.html), [15/14](http://narodne-novine.nn.hr/clanci/sluzbeni/2014_02_15_316.html)),
* [Pravilnik o sadržaju i načinu vođenja evidencije isključivih prava na ponovnu uporabu informacija (»Narodne novine«, broj 20/16).](http://narodne-novine.nn.hr/clanci/sluzbeni/2016_03_20_582.html)

**Propisi EU:**

* [Direktiva 2003/98/EZ Europskog parlamenta i Vijeća od 17. studenog 2003. o ponovnoj uporabi informacija javnog sektora](http://eur-lex.europa.eu/legal-content/HR/TXT/HTML/?uri=CELEX:32003L0098&qid=1440422837494&from=EN),
* [Directive 2003/98/EC of the European Parliament and of the Council of 17 November 2003 on the re-use of public sector information](http://eur-lex.europa.eu/legal-content/EN/TXT/HTML/?uri=CELEX:32003L0098&qid=1440422837494&from=EN),
* [Direktiva o izmjeni Direktive 2003/98/EZ Europskog parlamenta i Vijeća od 17. studenog 2003. o ponovnoj uporabi informacija javnog sektora, 2013/37/EU](http://eur-lex.europa.eu/legal-content/HR/TXT/PDF/?uri=CELEX:32013L0037&qid=1440422707235&from=EN%20Nema%20HTML),
* [Directive 2013/37/EU of the European Parliament and of the Council of 26 June 2013 amending Directive 2003/98/EC on the re-use of public sector information Text with EEA relevance](http://eur-lex.europa.eu/legal-content/EN/TXT/HTML/?uri=CELEX:32013L0037&qid=1440422707235&from=EN),
* [Konsolidirana Direktiva 2003/98/EZ Europskog parlamenta i Vijeća od 17. studenog 2003. o ponovnoj uporabi informacija javnog sektora](http://www.pristupinfo.hr/wp-content/uploads/2014/03/PSI-direktiva-konsolidirana-hrvatski.pdf),
* [Consolidated Directive 2003/98/EC of the European Parliament and of the Council of 17 November 2003 on the re-use of public sector information](http://www.pristupinfo.hr/wp-content/uploads/2014/03/Directive-reuse-consolidated.pdf),
* [Smjernice o preporučenim standardnim dozvolama, skupovima podataka i naplati ponovne uporabe dokumenata 2014/C 240/01](http://eur-lex.europa.eu/legal-content/HR/TXT/HTML/?uri=CELEX:52014XC0724%2801%29&from=HR),
* [Guidelines on recommended standard licences, datasets and charging for the reuse of documents 2014/C 240/01](http://eur-lex.europa.eu/legal-content/EN/TXT/HTML/?uri=CELEX:52014XC0724%2801%29&from=HR).

Sukladno Zakonu o pravu na pristup informacijama (»Narodne novine«, broj 25/13, 85/15) Općina Biskupija na svojoj službenoj Internet stranici ima obvezu objavljivati:

* opće akte koje donosi, a koji se objavljuju i u Službenom glasniku Šibensko-kninske županije,
* nacrte općih akata koje donosi u svrhu provedbe savjetovanja sa zainteresiranom javnošću
* godišnje planove, programe, strategije, upute, proračun, izvještaje o radu, financijska izvješća – na godišnjoj razini,
* zapise vezane uz lokalnu upravu, zapisnike i zaključke sa službenih sjednica Općinskog vijeća i službene dokumente usvojene na tim sjednicama,
* pozive za javne natječaje davanja u zakup imovine u vlasništvu Općine Biskupija, sukladno Zakonu o upravljanju i raspolaganju imovinom u vlasništvu Republike Hrvatske (Narodne novine, broj 94/13, 18/16, 89/17).

Kontinuiranom i redovitom objavom navedenih informacija na Internet stranici Općine Biskupija zainteresiranoj javnosti omogućava se uvid u rad Općine Biskupija te se povećava transparentnost i učinkovitost cjelokupnog sustava upravljanja imovinom u vlasništvu Općine Biskupija.

Javnosti je na raspolaganju i službenik za informiranje koji u zakonskom roku informira o svim aktivnostima i podacima vezanima uz imovinu na temelju upućenog zahtjeva za pristup informacijama prema Zakonu o pravu na pristup informacijama (»Narodne novine«, broj 25/13, 85/15). Ujedno se pristupa dostavljanju zakonom utvrđenih podataka u Središnji katalog službenih dokumenata Republike Hrvatske, prema Pravilniku o središnjem katalogu službenih dokumenata Republike Hrvatske. Službenik za informiranje redovito se bavi i unapređenjem načina obrade dokumenata, njihovim razvrstavanjem, čuvanjem i objavljivanjem, kako bi što jednostavnije i kvalitetnije bili dostupni.

Sukladno Zakonu o pravu na pristup informacijama (»Narodne novine«, broj 25/13, 85/15) Općina Biskupija dužna je Povjereniku dostaviti Izvješće o provedbi ovog Zakona za prethodnu godinu najkasnije do 31. siječnja tekuće godine za prethodnu godinu.

Trgovačko društvo u vlasništvu Općine Biskupija ima jednaku obvezu poštivanja načela javnosti, obvezu proaktivnog informiranja sudionika javnosti te ispunjavanja odredbi Zakon o pravu na pristup informacijama (»Narodne novine«, broj 25/13, 85/15). Obveza uključuje poštivanje i rad u skladu s pravilima i kriterijima upravljanja i raspolaganja imovinom definiranih propisima i drugim aktima te redovitu koordinaciju prije raspolaganja imovinom u vlasništvu Općine Biskupija.

Upravljanje imovinom koja je dana na raspolaganje ili je u njihovu vlasništvu mora biti u skladu sa Strategijom te ovim Planom upravljanja 2018. Odluke koje se odnose na upravljanje i raspolaganje imovinom u vlasništvu Općine Biskupija moraju biti objavljene kako bi bile dostupne javnosti.

Općina Biskupija zbog ustavnopravne zaštite svog statusa ima autonomiju rada i odlučivanja, uključujući i aktivnosti vezane za imovinu. U Strategiji upravljanja i raspolaganja imovinom u vlasništvu Republike Hrvatske za razdoblje od 2013. do 2017. godine (»Narodne novine«, broj 76/13) u smjernicama u upravljanju i raspolaganju nekretninama u vlasništvu Republike Hrvatske navedeno je: „*U pogledu nekretnina ovom se Strategijom utvrđuju smjernice koje su dužni poštovati svi upravitelji nekretnina u vlasništvu Republike Hrvatske, jedinice lokalne i područne (regionalne) samouprave i ovlaštena tijela za rješavanje prostorne problematike, kada upravljaju nekretninama na podlozi općih propisa.“* Općina Biskupija u sastavljanju svoje Strategije te Plana upravljanja 2018. provodit će smjernice nacionalne Strategije.

Sukladno nacionalnim smjernicama Općina Biskupija učinit će javno dostupnima svoj Registar imovine i sve dokumente kojima se uređuje upravljanje i raspolaganje nekretninama kako bi bili javno dostupni svim građanima. Prema tome i ovaj Plan bit će objavljen na Internet stranici Općine Biskupija te će se sukladno članku 11. Zakona o pravu na pristup informacijama (»Narodne novine«, broj 25/13, 85/15) provesti postupak savjetovanja sa zainteresiranom javnošću putem Internet stranice Općine Biskupija.

Tablica 10. Sažeti prikaz ciljeva i izvedbenih mjera za godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Biskupija

|  |  |  |
| --- | --- | --- |
| **Ciljevi** | **Mjere** | **Kratko pojašnjenje aktivnosti mjera** |
| Provoditi odredbe Zakona o pravu  na pristup informacijama (»Narodne novine«, broj 25/13, 85/15) | Vršiti objavu informacija na Internet stranici Općine Biskupija | Sukladno članku 10. Zakona o pravu na pristup informacijama (»Narodne novine«, broj 25/1, 85/15) Općina Biskupija na svojoj Internet stranici na lako pretraživ način objavljivat će potrebne informacije. |
| Odgovaranje  na zaprimljene zahtjeve | Prilikom zaprimanja zahtjeva za pristup informacijama postupiti sukladno članku 18., 19., 20., 21., 22., 23. i 24. Zakona o pravu na pristup informacijama (»Narodne novine«, broj 25/13, 85/15) te zaprimljene zahtjeve upisati u službeni Upisnik sukladno članku 14. navedenog Zakona. |
| Slanje godišnjeg izvješća o provedbi Zakona  o pravu na pristup informacijama (»Narodne novine«,  broj 25/13, 85/15) | Povjereniku za informiranje sukladno članku 60. Zakona o pravu na pristup informacijama (»Narodne novine«, broj 25/13, 85/15) do 31. siječnja tekuće godine za prethodnu godinu dostaviti Izvješće o provedbi Zakona o pravu na pristup informacijama. |
| Savjetovanje  s javnošću | Provoditi savjetovanje  s javnošću | Provoditi savjetovanje s javnošću sukladno članku 11. Zakona o pravu na pristup informacijama (»Narodne novine«, broj 25/13, 85/15). |

# GODIŠNJI PLAN ZAHTJEVA ZA DAROVANJE NEKRETNINA UPUĆEN MINISTARSTVU DRŽAVNE IMOVINE

Dana 11. studenog 2016. godine Hrvatski sabor donio je Zakon o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave koji je objavljen u Narodnim novinama broj [104/16](http://narodne-novine.nn.hr/clanci/sluzbeni/2016_11_104_2200.html) i koji je stupio na snagu 13. studenog 2016. godine. Navedenim izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave propisano je da se **danom stupanja na snagu Zakona ustrojava Ministarstvo državne imovine**, a da Središnji državni ured za upravljanje državnom imovinom s danom stupanja na snagu Zakona prestaje s radom.

Ministarstvo državne imovine preuzelo je poslove, opremu, pismohranu i drugu dokumentaciju, sredstva za rad, financijska sredstva te prava i obveze Središnjeg državnog ureda za upravljanje državnom imovinom, kao i državne službenike i namještenike zatečene na preuzetim poslovima.

U tablicama (dolje) su navedene nekretnine u pogledu kojih je Općina Biskupija zatražila darovanje od DUUDI-a a nije ostvareno.

Tablica 11. Zatražena darovanja od DUUDI-a

|  |  |  |  |  |  |
| --- | --- | --- | --- | --- | --- |
| **Nekretnine za koje je Općina Biskupija zatražila darovanje** | | | | | |
| **Br. čestice** | **Katastarska općina** | **Površina u** **m2** | **Opis nekretnine** | **Razlog za darovanje** | **Datum podnošenja prvog zahtjeva**  **za darovanje** |
| 31/1 | Riđane | 619 | Zgrada -Kuća stojna, skladište oranica | Pokretanje  kulturnog centra. Prostor u okviru Osnovne škole „Riđane“ koristi se za potrebe MO Riđane  i MO Markovac | 04.04.2015. |
| 917/1 | Riđane | 386 | Oranica kraj škole |